มะกันรุมจวก รัฐฟลอริดาอนุญาตล่าหมีดำ 320 ตัว
ชาวรัฐฟลอริดาออกมาประท้วงต่อต้านการล่าหมีดำ (ภาพ: AP),สำนักข่าวต่างประเทศรายงานว่า เมื่อ 25 ต.ค.กรรมาธิการอนุรักษ์สัตว์ป่ารัฐฟลอริดาของสหรัฐฯ จัดให้มีการล่าหมีดำครั้งแรกในรอบกว่า 2 ทศวรรษ แม้ว่าจะถูกต่อต้านจากกลุ่มเคลื่อนไหวเพื่อพิทักษ์สิทธิสัตว์ โดยได้ออกใบอนุญาตให้เหล่านักล่าเกือบ 4,000 ใบ แต่จำกัดจำนวนหมีดำถูกล่าฆ่าได้ทั้งสิ้น 320 ตัว ทั้งนี้เพื่อสร้างสมดุลและคุมจำนวนหมีดำไม่ให้มีมากจนเกินไปซึ่งจะเกินการควบคุมและเป็นอันตรายต่อประชาชน,ด้านกลุ่มพิทักษ์สิทธิสัตว์ต่างๆรวมทั้งองค์กรส่งเสริมการมีมนุษยธรรมแห่งสหรัฐฯ ระบุว่า การล่าเป็นสิ่งที่ไม่จำเป็น อีกทั้งสาธารณชนไม่สนับสนุน ควรเน้นแก้ไขที่การบริหารงานที่สูญเปล่าไม่ก่อประโยชน์และหาทางกำจัดกลิ่นอาหารในถังขยะแทนจะดีกว่า,โดยวันเดียวกันนี้ มีหมีดำถูกล่าและฆ่าตายแล้วกว่า 200 ตัว ส่วนกลุ่มนักล่าที่ได้ใบอนุญาตก็รวมทั้งเด็กชายวัย 16 ปีผู้ที่บอกอย่างปลื้มใจว่าทำความฝันให้เป็นจริงแล้ว เมื่อสามารถฆ่าหมีตัวขนาดน้ำหนัก 80 กก.ได้หนึ่งตัว ขณะที่เจ้าหน้าที่รัฐฟลอริดาเผยว่า ขณะนี้ประชากรหมีดำเพิ่มจำนวนมากขึ้นเป็น 3,500 ตัว ซึ่งเพิ่มขึ้นจากในช่วงปีทศวรรษ 1970 ราวๆ 2-3 ร้อยตัว ซึ่งถือว่ามีผลกระทบต่อการรักษาความปลอดภัย ซึ่งในรอบ 2 ปีหลัง มีชาวบ้านถูกหมีทำร้ายแล้วอย่างน้อย 4 คน ส่วนใหญ่อยู่ในพื้นที่ทางเหนือเมืองออร์แลนโดของรัฐฟลอริดา.
กรรมาธิการอนุรักษ์สัตว์ป่ารัฐฟลอริดาของสหรัฐฯ จัดให้มีการล่าหมีดำครั้งแรกในรอบกว่า 2 ทศวรรษ แม้ว่าจะถูกต่อต้านจากกลุ่มเคลื่อนไหวเพื่อพิทักษ์สิทธิสัตว์ โดยจำกัดจำนวนหมีดำถูกล่าฆ่าได้ทั้งสิ้น 320 ตัว เพื่อสร้างสมดุล
กรรมาธิการอนุรักษ์สัตว์ป่า,รัฐฟลอริดา,สหรัฐ,ล่าหมี,หมีดำ,กลุ่มเคลื่อนไหว,สิทธิสัตว์,ใบอนุญาต,สร้างสมดุล,ข่าว,ข่าวต่างประเทศ,ไทยรัฐออนไลน์